Suetonius

Gaius Suetonius Tranquillus, communiter Suetonius (natus anno circiter 70; mortuus anno incognito post 122), fuit eques Romanus, bibliothecarius, eruditus, linguis Graeca et Latina scriptor. Opus eius maximi momenti est De vita Caesarum, id est, de vitis duodecim principum a Gaio Iulio Caesare usque ad Domitianum.

 Vita 
Suetonii avus familiaris fuit aulae Gaii imperatoris; pater, cognomine Laetus, fuit eques et tribunus militum imperatore Othone anno 69.Suetonius, De vita Caesarum "Otho" 10. Scriptor ipse fortasse natus est Hippone Regio Africae (vide infra); fuit "adulescens" anno 88.Suetonius, De vita Caesarum "Nero" 57. De origine et nativitate id tantum scimus.

Amicus fuit Plinii minoris, qui inter annos 97 et 106 nonnullas epistulas exstantis eo misit. Anno circiter 101, imperatore Traiano, Plinius pro Suetonio munus tribuni militum in Britannia sub L. Neratio Marcello obtinuit (Suetonius autem honorem deprecatus est); Plinius etiam pro eo anno 105 vel 106 ius trium liberorum obtinuit.Plinius minor, Epistulae 1.18, 1.24, 3.8, 5.10, 9.34, 10.94, 10.95. Suetonius fuit vel cliens vel amicus Septicii Clari praefectus praetorio, cui opus suum De vita Caesarum dicavit.Ioannes Lydus, De magistratibus 2.6.

Cursum publicum Suetonii cognovimus ab inscriptione honorifica Hippone Regio anno 1950 reperta.Marec et Pflaum (1952). Fuit ab initio flamen (sed ubi, et apud quem deum, non liquet); postea iudex, imperatore Traiano; postea pontifex alicubi Vulcani; mox a studiis et a bibliothecis meruit Romae, ultimoque, imperatore iam Hadriano, ab epistulis Romanis. Eo tempore imperatori ipsi donavit "imagunculam" antiquam Augusti, quam Hadrianus postea "inter cubiculi Lares" colebat.Suetonius, De vita Caesarum "Augustus" 7. Sed, si credimus Historiae Augustae, anno 121 vel 122 Suetonius cum Septicio Claro aliisque nonnullis a muneribus imperialibus demissi sunt "quod apud Sabinam uxorem . . . familiarius se tunc egerant quam reverentia domus aulicae postulabat."Historia Augusta "Hadrianus" 11.3. Nihil postea scimus de actis, nihil de morte Suetonii.


 Opera 
Indicem operum Suetonii in encyclopaedia Byzantina Suda habemus. Hodie servantur opus unum fere integrum, opera tria lacunosa.  
 De vita Caesarum (superest, sed desunt praefatio initiumque libri primi)
 De viris illustribus (supersunt vitae nonnullae e libris De poetis, De oratoribus, De historicis, De philosophis, De grammaticis et rhetoribus)
  ('De ludis Graecorum')Suda s.v. Τράγκυλλος. (supersunt fragmenta)
  ("De verbis opprobriis sive blasphemiis et eorum origine") (supersunt fragmenta)
 De feriis Romanis
 De anno Romano
 De signis manuscriptis
 De vita publica Ciceronis
 De nominibus et forma vestimentorum et calceamentorum
 De vita et moribus Romanorum
 De muneribus rei publicaePriscianus 6.41.
 De regibus Europae, Libyae et AsiaeAusonius, Epistulae 19.
 De maculis corporisServius, Commentarium Aeneidos 7.627.
 De meretricibusIoannes Lydus, De magistratibus 3.64.
 PrataPriscianus.
 MiscellaneaCharisius.

 Fortuna 
Exemplar eius biographiae medio aevo imitabitur in Vita Karoli Magni ab Eginardo conscripta; liber Suetonii successit, quia Suetonius fuit bonum scriptorem. Tanta est apud Suetonium in re literaria auctoritas: Shakesperius multa ex Suetonio affert pro tragoediae Iulius Caesar, et Robertus Graves postea fabulae historicae Ego, Claudius et Deus Claudius et uxor Messalina, et aliae fabellae fiunt Romae.

 Notae 

 Bibliographia 

 De vita
 della Corte, Francesco. 1967. Svetonio eques Romanus. Florentiae: La nuova Italia. 
 Marec, E., et H. G. Pflaum. 1952. "Nouvelle inscription sur la carrière de Suetone, l'historien." Comptes rendus de l'Académie des Inscriptions et Belles Lettres 76–85. 
 Syme, Ronald. 1981. "The Travels of Suetonius Tranquillus" in Hermes vol. 109 (1981) pp. 105-117 JSTOR

 De operibus
 Baldwin, Barry. 1983. Suetonius: Biographer of the Caesars ("Suetonius: biographus Caesarum"). Amstelodami: A. M. Hakkert. 
  pp. 494-501
 Gascou, Jacques. 1984. Suétone historien. Romae: École française de Rome. ISBN 2-7283-0085-2. 
 Gugel, Helmut. 1977. Studien zur biographischen Technik Suetons. Vindobonae: Böhlau. ISBN 3-205-07025-9. 
 Lounsbury, R. C. 1987. The Arts of Suetonius: an introduction. Novi Eboraci. 
 Rolfe, John C. 1913. "Suetonius and His Biographies" in Proceedings of the American Philosophical Society vol. 52 (1913) pp. 206-225 JSTOR
 Wallace-Hadrill, A. F.. 1983. Suetonius: The Scholar and his Caesars. 

 De fontium usu
 de Coninck, Luc. 1983. Suetonius en de archivalia. Bruxellis: AWLSK. 
 Power, Tristan. 2014. "Suetonius' Tacitus" in Journal of Roman Studies vol. 104 (2014) pp. 205-225 JSTOR
 Townend, G. B. 1960. "The Sources of the Greek in Suetonius" in Hermes vol. 88 (1960) pp. 98-120 JSTOR

 De fortuna
 Bradley, K. R. 1985. "The rediscovery of Suetonius." Classical Philology 80:254–265.
 Townend, G. B. 1967. "Suetonius and his influence." In Latin biography edidit T. A. Dorey. Londinii: Routledge & Kegan Paul. 

 Nexus externi 

 De Suetonio 
 Opera Suetonii apud The Latin Library 

Categoria:Nati saeculo 1
Categoria:Mortui saeculo 2
Categoria:Auctores Latini antiqui
Categoria:Biographi
Categoria:Equites Romani
Categoria:Iudices
Categoria:Scriptores Africae antiquae
Categoria:Gens Suetonia
!